Municheko Euskal Etxea

Municheko Euskal Etxea, Munitxeko Euskal Elkartea e.V.-k sortu eta bultzatutako euskal etxea da.Alemaniako Munich hirian dago, Bavaria estatuan. Ez du egoitza finkorik. Elkartea 2013an sortu zen, eta 2015ean lortu zuen Euskal Etxe izaera. Berlingoaren ondoren, Alemaniako bigarren Euskal Etxea da.

 Sorrera 
Munitxeko Euskal Elkartea e.V. "lau katuk" sortu zuten 2013an. Sorreratik bertatik, elkartearen helburu nagusia Municheko euskal komunitatea saretzea eta euskal kultura eta hizkuntza Munichen ezagutaraztea da. Municheko Euskal Etxearen sorrera ere ekinbide horren parte da.

 Logoa 
Municheko Euskal Etxearen logoak hiriko Frauenkirche katedrala (hiriaren sinbolo nagusienetako bat) eta euskal txapela bateratzen ditu.

 Jarduerak 
Euskal kultura sustatu asmoz hainbat ekitaldi antolatu ditu Municheko Euskal Etxeak, hala nola:

 Bertso-saioak 
Euskarazko ahozko inprobisazioa Munichen ezagutarazteko, Amets Arzallus bertsolariaren ekitaldia antolatu zuen Euskal Etxeak 2014ean, Cervantes Institutuaren laguntzarekin. Euskaraz kantatutakoa alemanierara itzultzen zen ahal bezain azkarren, bertako publikoak ere saioaren nondik norakoa uler zezan. Horrez gain, publikoaren parte-hartzea sustatzeko, hitzak bildu eta Amets Arzallusek horiekin bat-bateko bertsoak sortu zituen.

2016ko azaroaren 25ean, "BertsoTag - ImproShow" ekitaldia antolatu zen Amets Arzallus eta Julio Sotoren parte-hartzearekin. Ondoren, Garilak 26 taldeak kontzertu berbenero bat eskeini zuen.

 Dantza ikusgarria 
Donibane Garaziko Garaztarrak taldearen dantza ikusgarria antolatu zen.

 “Jolas dezagun euskaraz”, Municheko ludoteka 
Umeek eta familiek elkarren artean euskaraz jolastuz ondo pasatzeko espazioa.

 Euskarazko irakurle-kluba 
2025-2026 ikasturtean, Municheko Euskal Etxeak irakurle-taldea jarri zuen martxan. Parte-hartzaileak Cervantes Institutuko liburutegian biltzen dira, urtean hiruzpalau aldiz. 2025-2026 ikasturtean ondorengo liburuak irakurriko dituzte: Ni ez naiz Mikel Laboa (Unai Iturriaga, Harkaitz Cano, Joseba Larratxe), Elkanoren herriari bueltaka (Ander Izagirre), Neguko argiak (Irati Elorrieta) eta Gu gabe ere (Itziar Ugarte).

 Euskal dantza 
Euskal dantza klaseak eskaini ditu Municheko Euskal Etxeak.

 Corso Leopold festibala 
Corso Leopold festibalean stand bat ipini izan da, Euskal Herria eta euskarari buruz jendea informatzeko.

 Catalunya - Euskal Herria lagunarteko futbol partidak 
Municheko euskal eta kataluinar komunitatearen arteko futbol partidak antolatu dira.

 Bestelakoak 
Tartean behin, "Euskal Stammtisch" izenpean, hainbat euskaldun elkartzen dira bazkariak, mus-txapelketak edota patata-tortilla lehiaketak antolatzeko.

 Korrika 
Municheko Euskal Etxeak antolatzen duen ekitaldi arrakastatsuena da Korrika. Euskararen aldeko lasterketa honek Municheko euskal komunitatearen gehiengoa biltzen du. 2013an antolatu zen lehenengoa, eta ordudanik Korrikak Munichen ez du etenik izan.

Saio guztietan ibilbide berbera burutu da: korrikalariak Max Joseph Platz plazan elkartzen dira, Municheko operaren parean. Bertatik abiatzen dira, Residenz eta Hofgarten-aren paretik pasatuz jarraian, Ludwigstrasse kale nagusian barna, unibertsitateko Geschwister-Scholl-Platz plazara iritsi arte. Guztira kilometro eta erdiko ibilbidea da, eta euskal musika entzunez eta euskararen aldeko aldarriak zabalduz gurutzatzen da.

Ibilbidearen amaieran, elkarteak euskal produktuen dastaketa antolatu ohi du, eta euskal kultura edo elkartea bera ezagutu nahi duen oro gonbidatzen du bertara biltzera.

 18. Korrika (Eman Euskara Elkarri) - 2013 
Munitxeko Euskal Elkarteak antolatutako lehen ekitaldia izan zen, eta 100 lagun inguru bildu zituen. Lehenengo saio horretako argazkiak ikusteko, klikatu hemen.

 19. Korrika (Euskahaldun) - 2015 
2015eko ekitaldiko bideoa ikusteko klikatu hemen.

 20. Korrika (Bat zuk) - 2017 
2017ko apirilaren 8an burutu zen. Ekitaldiko argazkiak ikusteko klikatu hemen.

 21. Korrika (Klika) - 2019 
2019ko ekitaldiko bideoa ikusteko klikatu hemen.

 22. Korrika (Hitzekin) - 2022 
2022ko apirilaren 3an burutu zen. Ekitaldiko argazkiak eta bideoak ikusteko klikatu hemen. Helburua "euskal talde txikiak Munichen Euskal Herriaren eta euskararen aztarna lagatzea" izan zen.

 23. Korrika (Harro herri) - 2024 
2024ko edizioaren aldarrikapen nagusia euskara, katalana eta galizierarekin batera, Europan ofiziala izatea izan zen, eta horretarako bozketa gehiago ez atzeratzea.

2024ko martxoaren 24an burutu zen. Ekitaldiko bideoa ikusteko klikatu hemen.

 Sare sozialak 
Municheko euskal elkarteak kontua du bai Facebook-en eta baita Instagram-en ere.

Harremanetarako emaila: munitxekoeuskalelkartea@gmail.com da.

 Munduko Euskal Etxeen mapa 
erdian|thumb|380x380px|Ikus Munduko euskal etxeen mapa interaktiboa (Wikidatako datuekin, 2025)

 Erreferentziak 

 Ikus, gainera 

 Euskal etxeak
 Euskal diaspora

 Kanpo estekak 
 Facebook orrialdea
 Instagram-eko kontua .

Kategoria:Alemaniako euskal etxeak
Kategoria:Municheko kultura
Kategoria:Municheko eraikinak